เรื่องร้องเรียน: ที่บ้านมีต้นไม้เยอะครับ อยากจะตัดกิ่งที่สูงลงมาบ้าง พอจะมีเจ้าหน้าที่ช่วยดูแลเรื่องนี้ไหมครับ และถ้ามี จะมีค่าใช้จ่ายหรือไม่อย่างไรครับ รบกวนแอดด้วยนะครับ
การดำเนินการของเจ้าหน้าที่: ฝ่ายรักษาควาสะอาดและสวนสาธารณะ สำนักงานเขตหนองแขม มีบริการตัดต้นไม้ ตามบ้านเรือนทั่วไป โดยผู้ร้องขอ สามารถมาขอรับบริการได้ โดยการมายื่นคำร้องขอตัดต้นไม้ภายในบริเวณบ้านของท่านเอง ณ ฝ่ายรักษาความสะอาดและสวนสาธารณะ อาคาร2 ชั้น 2  สำนักงานเขตหนองแขม ได้ตามวันและเวลาราชการ และมีค่าบริการตามระเบียบของกรุงเทพมหานคร ซึ่งคิดตามขนาดเส้นรอบวงของต้นไม้ตามที่กำหนดไว้ของกรุงเทพมหานคร และมีใบเสร็จของกรุงเทพมหานครออกให้เมื่อดำเนินการเสร็จสิ้น จึงเรียนมาเพื่อทราบ ตามขั้นตอนของกรุงเทพมหานคร
ความเห็นของผู้แจ้ง: ขอบคุณแอดมากๆครับ จะเข้าไปติดต่อแล้วจะมาแจ้งให้ทราบนะครับ       น่าจะมีเบอร์ติดต่อพูดคุยไว้สักหน่อยจะดีครับ      อยากทราบค่าบริการคร่าวๆด้วยครับแอด
พื้นที่: แขวงหนองค้างพลู เขตหนองแขม กรุงเทพมหานคร